CELEX: C2006/237/11
Language: da
Date: 2006-09-30 00:00:00
Title: Sag C-312/06: Anmodning om præjudiciel afgørelse indgivet af Magyar Köztársaság Legfelsőbb Bírósága (Ungarn) den 18. juli 2006 — OTP Garancia Biztosító Rt. mod Vas Megyei Közigazgatási Hivatal

30.9.2006   
            
            
               DA
            
            
               Den Europæiske Unions Tidende
            
            
               C 237/6
            
         Anmodning om præjudiciel afgørelse indgivet af Magyar Köztársaság Legfelsőbb Bírósága (Ungarn) den 18. juli 2006 — OTP Garancia Biztosító Rt. mod Vas Megyei Közigazgatási Hivatal
   (Sag C-312/06)
   (2006/C 237/11)
   Processprog: ungarsk
   Den forelæggende ret
   Magyar Köztársaság Legfelsőbb Bírósága.
   Parter i hovedsagen
   
      Sagsøger: OTP Garancia Biztosító Rt.
   
      Sagsøgt: Vas Megyei Közigazgatási Hivatal
   Præjudicielle spørgsmål
   
               1)
            
            
               Skal den aftale, der er indgået ved punkt 3, litra a), i afsnit 4, i bilag X til akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union (herefter »tiltrædelsesakten«) (1), der finder anvendelse i henhold til artikel 24 i nævnte tiltrædelsesakt, i medfør af hvilken bestemmelse Ungarn »[u]anset artikel 87 og 88 i EF-traktaten […] til og med den 31. december 2007 [kan] anvende nedsættelser af den lokale virksomhedsskat [på erhvervsvirksomhed] på op til 2 % af virksomhedernes nettooverskud, som indrømmes af lokale myndigheder for en begrænset periode på grundlag af artikel 6 og 7 i lov C af 1990 om lokale skatter […]« fortolkes således, at der er tale om en overgangsordning, der gør det muligt for Ungarn at opretholde skatten på erhvervsvirksomhed, eller er der tale om, at tiltrædelsesakten har anerkendt Ungarns midlertidige ret til tillige at opretholde skatter af samme karakter som skatten på erhvervsvirksomhed derved, at den åbner mulighed for at opretholde nedsættelserne af skatten på erhvervsvirksomhed?
            
         
               2)
            
            
               Skal artikel 33, stk. 1, i Rådets sjette direktiv 77/388/EØF (2) af 17. maj 1977 (herefter »direktivet«) fortolkes således, at det er til hinder for at opretholde en (lokal) skat (på økonomiske aktiviteter), der pålægges selvstændig erhvervsvirksomhed, der har til formål at opnå afkast eller overskud, hvilken skat hovedsageligt er kendetegnet ved, at den hviler på netto indtægterne, idet udgifterne til erhvervelse af de solgte goder og de præsterede tjenesteydelser fra tredjemand samt materialeudgifterne er fratrukket? Sagt på en anden måde, kan en skat af denne karakter betegnes som en omsætningsafgift som omhandlet i den pågældende bestemmelse?
            
         
      (1)  EFT L 236, s. 846.
   
      (2)  EFT L 145, s. 1.